
Изх.№ .........................................

ДО 

ОБЩИНСКИ СЪВЕТ ЗЛАТОГРАД

ДОКЛАДНА ЗАПИСКА

от Мирослав Янчев – Кмет на Община Златоград

Относно: Текущ ремонт (асфалтови кърпежи) на улична мрежа в гр. Златоград и общински пътища на територията на Община Златоград

УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

Във връзка с гарантиране безопасността на движение по уличната и пътна мрежа на територията на гр. Златоград, служители на Общинска администрация Златоград извършиха огледи и установиха участъците, които се нуждаят от текущ ремонт (асфалтови кърпежи).
Изготвени са количествено-стойностни сметки, които включват следните дейности: изкърпване на единични дупки и деформации на настилката с гореща асфалтова смес с дебелина 4-6 см, запълване на фуги - обливане с битумна емулсия, вкл. почистване и посипка с кварцов пясък – ръчно, на улична мрежа на територията на гр. Златоград и населените места и Общинските пътища в Община Златоград. 

Въз основа на описаните ремонтни дейности е определен и общият необходим финансов ресурс, в размер на 40 805,33 евро без ДДС или 48 966,40 евро с ДДС, разпределен по обекти, както следва:
· „Текущ ремонт (асфалтови кърпежи) на улична мрежа на територията на гр. Златоград“ – 7 767,62 евро без ДДС или 9 321,14 евро с ДДС.

· „Общински път SML2103 /III – 8652, Неделино - Златоград / - с. Старцево - мах. Белите камъни - граница общ. (Златоград - Неделино)“- 10 859,76 евро без ДДС или 13 031,71 евро  С ДДС.
· „Общински път SML3107/ ІІІ - 8652, Неделино - Старцево / - Пресока - мах. Читакови колиби“ – 2 400,08 евро без ДДС или 2 880,10 евро с ДДС.
· „Общински път SML1102 /III – 867, Цацаровци - Златоград/ - с. Ерма река – мах. Мързян“ – 11 990,74 евро  без ДДС или 14 388,89 евро с ДДС.
· „Общински път KRZ2103 /III-867, Златоград – Пресека/ - граница общ. Кирково – Златоград/ - Долен -  5 430,08 евро без ДДС или 6 516,10 евро  с ДДС.
· „Общински път KRZ2103 /п. К. Долен – Станкова махала – мах. Дуганица -  1 255,00 евро  без ДДС или 1 506,00 евро  с ДДС.
· "Общински път SML2109 /III - 867/ Златоград - Аламовци“– 1 102,05 евро без ДДС или 1 322,46 евро с ДДС.

Данните за нарушените участъци по уличната мрежа в гр. Златоград, общинските пътища и улиците по населените места в Община Златоград, са взети от Регистъра на дупките, направен през м. октомври 2024 г., актуализиран през м. април 2025 г. и нови замери направени през м. февруари 2026 г.
Предвид гореизложеното предлагам Общински съвет Златоград да вземе следното 
РЕШЕНИЕ :
На основание чл.21, ал.1, т.6 и т.23 от Закона за местното самоуправление и местната администрация, във връзка с чл. 94, ал.3, т. 6 и чл.98 от Закона за публичните финанси, Общински съвет Златоград
                                                             РЕШИ:
1. Дава съгласие за извършване на разход в размер на 48 970 € с ДДС, за извършване на текущ ремонт (асфалтови кърпежи) на улична мрежа в гр. Златоград и общински пътища на територията на Община Златоград.

2.  Възлага на Кмета на Община Златоград да включи одобрения по т.1 разход в проекта на бюджет  на Община Златоград за 2026 г. при изготвянето и внасянето му за разглеждане и приемане от Общински съвет Златоград.

С уважение,
МИРОСЛАВ ЯНЧЕВ

Кмет на Община Златоград 
Изготвил : 

ЮХ
Съгласували:

ЕЧ



                            В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 

